cyanic-selkie/wikianc huggingface dataset:
Knutsholstinden
Bestigning
På midten av 1800-tallet ble Knutsholstinden ansett for å være ubestigelig, og dessuten trodde enkelte den var Norges høyeste fjell. Johannes Heftyes førstebestigning i 1875 ble ansett som en stor bragd, og ble i sin samtid sammenlignet med Slingsbys bestigning av Storen. Mellom Slingsby og Heftye oppsto det et følelsesladd offentlig ordskifte med nasjonalistiske undertoner. Som en følge av dette, og for å bevise at Storen var et enkelt fjell å bestige, fant Heftye ruten på Storen som senere har blitt normalveien, Heftyes rute. Men Slingsby fant med hjelp av en kvinne fra trakten, Marie Sønstenes, en lettere vei til Knutsholstinden, og Slingsby, Sønstenes og en mann til besteg toppen sammen i 1880, noe Heftye ikke likte.
Adkomst
Letteste adkomstvei: Det skal være vardet fra det nordligste tjernet i Svartdalen. Herfra går ruten rett opp fjellsiden til toppen. Vardingen kan være vanskelig å finne da den er delvis forfalt. Det skal imidlertid være greit å finne veien opp uten denne vardingen. Litt erfaring med fjellvandring kan være klokt å ha for å nå denne toppen.
Espen Hagen Olsen
Han tok over som vokalist for Tore Halvorsen i Ole Ivars ved nyttår 2019. Han var også vikar for Tore Halvorsen da han ble hjerteoperert på våren 2017.
Ibrahim Baré Maïnassara
Ibrahim Baré Maïnassara (født 9. mai 1949 i Dogondoutchi, Niger, Fransk Vest-Afrika, død 9. april 1999 i Niamey, Niger) var en nigersk offiser fra hausa-folkegruppen. I mars 1995 ble han utnevnt til hærens stabssjef under grunnloven som hadde fjernet militærstyret i Niger i 1991. I januar 1999 overtok Maïnassara makta i landet i et militært statskupp, og han styrte fram til han ble myrdet i et nytt statskupp i april 1999.
Arsenal FC i 2019–20
Arsenal FC ledes av Unai Emery i sesongen 2018–19.
Europaligaen
Gruppespill:
Vidar Bahus
Vidar Bahus (født 5. juni 1965) er en norsk tidligere fotballspiller som spilte keeper på flere forskjellige lag i Hordaland. Han er fra Os i Hordaland og ble for sine prestasjoner ofte kalt Trollmannen fra Os.
Vidar Bahus startet sin fotballkarriere i Os Turn Fotball og gikk til Fyllingen Fotball i 1990 hvor han ble en av klubbens mest populære spillere. Han tilskrives mye ære for at klubben rykket opp til det øverste nivået foran 1990-sesongen.
Bahus spilte i perioden 1995 til 1999 i Brann og fikk totalt 55 seriekamper, 14 cupkamper og 9 europacupkamper. Høydepunktet i hans karriere var utvilsomt møtene med Liverpool FC i kvartfinalen i UEFAs cupvinnercup 1997. Han var da ikke klubbens førstevalg på keeperplassen, men en tabbe av klubbdirektøren gjorde at midtbanespiller Jan Ove Pedersen og keeper Birkir Kristinsson manglet de nødvendige formaliteter for å være spilleberettiget til disse oppgjørene. Han ble på forhånd utpekt som Branns svakeste punkt av engelsk presse, og særlig ble det harselert med at han på tidspunktet han ble hentet til Brann jobbet som bussjåfør.
Hindukalender
Hindukalenderen har ingen fast hviledag, da hinduenes religion ikke har noen grunnlegger eller skaper som hadde en hviledag i sin gjerning. I 1957 ble det vedtatt en offisiell hindukalender, denne er basert på måne og sol, og følges av både hinduer og sikher. Kalenderen er på 12 måneder av 30/31 dager, månedene deles igjen på to inneholdende 15 dager hver, og en slik måned kalles en 'paksha'. Hvert tredje år er det skuddår, og da blir det satt inn en ekstra måned. Religiøse fester faller alltid på fullmåne, nymåne, eller på månens mørkeste tid. Kalenderen har ingen faste helligdager, fordi hver gud har sin helligdag. Normalt feires det derfor helligdag på dagen til den guden eller de gudene man er spesielt knyttet til. Hindukalenderen er til bruk for religiøse høytider, til daglig brukes den vestlige kalenderen.
Vidar Bahus
Etter å ha lagt opp som fotballspiller har Bahus fortsatt som trener for juniorlaget i moderklubben Os Turn Fotball.
Fylkesvei 6228
Fylkesveg 6228 går mellom Molde sjukehus og Sandvegen i Molde.
Frem til 2019 hadde veien betegnelsen Fv402.
ADHD hos voksne
ADHD hos voksne er det vanlige begrepet som brukes for å beskrive den nevropsykiatriske tilstanden oppmerksomhetssvikt-hyperaktivitetslidelse (ADHD) når den forekommer hos voksne. Opp til 60 % av barn med diagnosen ADHD i tidlig barndom fortsetter å vise betydelige ADHD-symptomer som voksne. Fagfolk kaller i dag denne tilstanden ADHD hos voksne, ifølge Diagnostic & Statistical Manual for Mental Disorders (DSM-IV-TR). Det har blitt anslått at 5 % av den globale befolkningen har ADHD (inkludert tilfeller ennå ikke diagnostisert).
Vellykket behandling av ADHD er vanligvis basert på en kombinasjon av medisinering, atferdsterapi, kognitiv terapi og ferdighetstrening.
Klassifisering
I USA definerer Diagnostic and Statistical Manual of Mental Disorders (DSM-IV) tre typer av ADHD:
For å oppfylle de formelle diagnostiske kriteriene for ADHD, må pasienten ha:
Symptomene (se nedenfor) må ha vært tilstede fra før pasienten var sju år gammel, og må ha innvirket på minst to områder av pasientens sedvanlige adferdsarenaer (for eksempel hjemme, på skolen eller jobb) i løpet av de siste seks månedene.
Symptomer og tegn
Personer med ADHD har i all vesentlighet problemer med selvregulering og selvmotivering, hovedsakelig på grunn av problemer med distraherbarhet, sommel, organisering og prioritering. Læringspotensialet og den generelle intelligensen hos en voksen med ADHD er ikke forskjellig fra potensialet og intelligensen til voksne som ikke har lidelsen. ADHD er en kronisk tilstand som er medfødt, og som vedvarer gjennom en persons liv. Det er anslått at opptil 70 % av barn med ADHD fortsatt vil ha betydelig ADHD-relaterte symptomer inn i voksen alder, noe som resulterer i en betydelig innvirkning på utdanning, arbeidsforhold, og mellommenneskelige forhold.
Mens lærere og omsorgspersoner for barn ofte er kjent med symptomene ved ADHD, er arbeidsgivere og andre som samhandler med voksne langt mindre tilbøyelige til å se slik atferd som et symptom. Delvis er dette fordi symptomene endrer seg med modning; voksne som har ADHD vil sjeldnere vise åpenbar hyperaktiv atferd. Forskning viser at voksne med ADHD har økt sannsynlighet for å oppleve bilulykker og redusert sannsynlighet for å fullføre utdanning. Voksne med ADHD har betydelig lavere forekomst av regulært arbeid, selv etter at det er kontrollert for komorbide psykiske problemer.
Voksne med ADHD er ofte oppfattet av andre som kaotiske og uorganiserte, med en tendens til å trenge mye stimulering for å bli mindre distrahert og fungere effektivt. Når deres mestringsevner blir overveldet kan noen pasienter få psykiske lidelser som angst og depresjoner og dermed ty til rusmidler for og takle hverdagen. Mange med ADHD har også assosierte lærevansker, som dysleksi.
Molekylærgenetikk
Molekylærgenetikk er den grenen av biologi som omhandler genenes struktur og funksjon på molekylært nivå. Molekylærgenetikere benytter metoder fra genetikk og molekylærbiologi og skiller seg på den måten fra andre deler av genetikk, som populasjonsgenetikk og økologisk genetikk. Blant molekylærgenetikernes oppgaver er å finne funksjonen til de ulike genene (også kalt funksjonell genomikk) og å finne genetiske årsaker til sykdom (medisinsk genetikk). Molekylærgenetikk benyttes også til å klassifisere levende organismer (molekylær systematikk) og til å utforske de molekylære mekanismer for evolusjon.
Tatiana Ariza
Tatiana Ariza (født 21. februar 1991) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
ADHD hos voksne
Symptomer og tegn
De fleste voksne med ADHD har uoppmerksom type, men menn viser en tendens mot hyperaktiv / impulsiv-type-symptomer, og har hovedsakelig den kombinerte-typen. Symptomer på ADHD kan variere mye fra person til person og gjennom livet for en person. Etter hvert som nevrobiologien bak ADHD i økende grad blir forstått, blir det klart at vanskelighetene utvist av personer med ADHD skyldes problemer med hjernens eksekutivfunksjon (se nedenfor, nevrobiologi). Dette gir problemer med å opprettholde oppmerksomhet, planlegging, organisering, prioritering, og impulsiv tenkning / beslutningsprosesser. Disse symptomene er uavhengige av en persons generelle intelligens.
Vanskelighetene som genereres av disse beskrevne symptomene kan variere fra moderate til ekstreme. Manglende evne til effektivt å strukturere ens eget liv, planlegge enkle daglige gjøremål, eller tenke på konsekvenser resulterer i ulike vanskeligheter: dårlig ytelse i skole og arbeid som fører til akademiske underprestering eller til oppsigelser, dårlig bilkjøring} med trafikkforseelser og ulykker, flere seksuelle forhold eller ekteskap, juridiske problemer, seksuelt overførbare sykdommer, uønskede svangerskap, røyking, alkoholisme og stoffmisbruk. Ettersom problemer akkumuleres oppstår et negativt selvbilde og en ond sirkel er etablert. Opp til 80 % av voksne kan ha en eller annen form for psykisk komorbid (samsykelighet) lidelse. Vanskelighetene skyldes ofte ADHD-pasienters observerte adferd (f.eks impulsive symptomer som for eksempel kan fornærme sjefer og resultere i oppsigelse). Slik atferd skjer til tross for at pasientene har et oppriktig ønske om å unngå den, og at de vet at det kan få dem i vansker. Ofte vil ADHD-pasienter ikke legge merke til eller forstå ting som en voksen av samme alder og erfaring bør skjønne eller vet om. Disse unnlatelsene kan lede andre til å se på personer med ADHD som "late", "dumme" eller "hensynsløse".
I siste instans kan denne konstellasjonen av symptomer oppsummeres som en mangel i selvregulering og selvmotivering, spesielt gjelder dette for impulsiv / hyperaktiv type. Vurdering av voksne pasienter som søker en mulig diagnose kan være bedre enn vurdering av barn på grunn av voksnes evne til innsikt og til å fortelle sin egen historie. Men det har blitt bemerket at mange enkeltpersoner, særlig de med høy intelligens, utvikler mestringsstrategier som maskerer ADHD, og derfor kommer de ikke til undersøkelse og behandling.
Diagnostikk
Diagnostisering av ADHD hos voksne skjer utelukkende klinisk, noe som bidrar til kontroverser. Det krever at man retrospektivt avgjør om symptomene også var til stede i barndommen, selv om de ikke nødvendigvis ble gjenkjent da. Det er ingen objektiv "test" som diagnostiserer ADHD. Det er snarere en kombinasjon av en grundig symptomhistorie tilbake til tidlig barndom, som blant annet omfatter bekreftelse fra familiemedlemmer, skolekarakterer etc. sammen med en nevropsykiatrisk vurdering. Den nevropsykiatriske evalueringen omfatter ofte et batteri av tester for å vurdere generell intelligens og allmennkunnskap, selvrapporterte ADHD symptomer, ADHD-symptomer rapportert av andre, samt tester for screening av komorbiditet. Slike evalueringer kan omfatte, men er ikke begrenset til WAIS, BADDS, og / eller WURS-tester. Screening-tester søker også å utelukke andre tilstander eller differensialdiagnoser som depresjon, angst eller stoffmisbruk. Somatiske sykdommer som hypertyreose kan også medføre symptomer som ligner på ADHD, og det er avgjørende å utelukke også disse. Aspergers syndrom, en tilstand i det autistiske spektrum, blir noen ganger forvekslet med ADHD på grunn av at svekkelser i eksekutivfunksjon finnes hos enkelte personer med Aspergers syndrom. Men Aspergers syndrom involverer vanligvis også vanskeligheter i sosial interaksjon, begrensede og repeterende mønstre av atferd og interesser, og problemer med sensorisk integrering, inkludert overfølsomhet.
Vanligvis følger medisinsk og psykisk helsepersonell Diagnostic and Statistical Manual of Mental Disorders (DSM), utgitt av American Psychiatric Association. Periodiske oppdateringer av DSM innarbeider endringer i kunnskap og behandlinger. Ifølge DSM-IV (publisert i 1994, med rettelser og mindre endringer i 2000), er de diagnostiske kriteriene for ADHD hos voksne de samme som hos barn. Mange fagfolk har spekulert i om ADHD hos voksne i neste DSM (DSM-V) kan bli atskilt fra ADHD hos barn.
Det bør bemerkes at alle mennesker fra tid til annen viser ADHD-lignende symptomer, (for eksempel når man er trøtt eller stresset), men for at de skal få diagnosen, skal symptomene ha vært tilstede fra barndommen og vedvarende forstyrre funksjon på flere livsområder: arbeid, skole, og mellommenneskelige relasjoner. Symptomene pasienter viser som barn er fortsatt til stede i voksen alder, men viser seg annerledes siden de fleste voksne utvikler kompenserende mekanismer for å tilpasse seg omgivelsene.
Patofysiologi
I løpet av de siste 10 årene har forskningen på ADHD akselerert kraftig. Det er ingen enkelt, enhetlig teori som forklarer årsaken til ADHD, og forskning pågår.
Det blir stadig mer akseptert at personer med ADHD har problemer med hva nevropsykologer kaller "eksekutivfunksjoner". Hos mennesker, er disse funksjonene antatt å ligge i frontallappene. De gjør oss i stand til å huske oppgaver som må utføres, organisere oss for å utføre disse oppgavene, vurdere konsekvensene av handlingene, prioritere tanker og handlinger, holde orden på tiden, være klar over vår interaksjon med våre omgivelser, sortere ut konkurrerende stimuli og tilpasse seg skiftende situasjoner. De gjør oss også i stand til å bedømme hva som er "riktig" eller "korrekt" i motsetning til hva som er "galt" eller "ukorrekt".
Eksekutivfunksjoner i frontallappene antas å være knyttet til resten av hjernen ved hjelp av prefrontal cortex. Denne delen av hjernen er involvert i arbeidshukommelsen og er knyttet til det limbiske system som styrer våre grunnleggende følelser av frykt, sinne og glede, og det spiller også en viktig rolle i dannelsen av langtidshukommelse. Nucleus accumbens er en del av hjernen som er involvert i våre interne belønningssystemer, og den lar oss å føle glede, suksess, eller tilfredsstillelse som svar på bestemte stimuli. Mange av disse forbindelsene er via dopaminerge baner. For eksempel virker kokain og amfetamin direkte på denne delen av hjernen for å stimulere dopaminsekresjon, noe som gir brukerne en euforisk følelse.
Flere forskningsprosjekter basert på strukturelle og / eller funksjonelle bildeteknikker, sentralstimulerende stoffer og psykologiske tiltak har identifisert endringer i dopaminerge og adrenerge veier for personer med ADHD. Spesielt områder av prefrontal cortex synes å være mest berørt. Dopamin og noradrenalin er nevrotransmittere som spiller en viktig rolle i hjernens funksjon. Hos ADHD-pasienter er transportørene for dopamin og noradrenalin overaktive, og dopamin og noradrenalin fjernes fra synapsene mye raskere enn hos normale individer. Dette er antatt å øke latenstid for prosessering og reduserer arbeidshukommelsen. Som en analogi har personer med ADHD problem med søkemotoren i hjernen, rådataene (kunnskap) lagres i hjernebarken, men tilgangen til dem, prioriteringen, syntetisering av dem og holde det hele i tankene er problematisk.
Sentralstimulerende midler, slik som metylfenidat og amfetamin virker på disse nevronene ved å øke tilgjengeligheten av dopamin og noradrenalin for overføring av nerveimpulser. Metylfenidat virker ved å blokkere dopamin og noradrenalin-transportører, og dermed bremse tempoet som disse nevrotransmitterne fjernes fra synapsene. Amfetamin fungerer på en lignende måte, men øker også utskillelsen av disse nevrotransmitterene i den synaptiske spalten ved midlertidig å reversere opptaksprosessen.
Psykososial behandling
Behandling av ADHD hos voksne kan også omfatte former for angst- eller stresshåndtering.
Medikamenter
Sentralstimulerende medisiner er ofte førstevalgsbehandling og er vanligvis effektivt hos ca. 80 % av pasientene. Når stimulerende midler er foreskrevet er lave doser generelt anbefalt for voksne med ADHD. Høye doser av sentralstimulerende midler gir ingen ytterligere effekt og øker bivirkninger. Sentralstimulerende midler er formulert i korttidsvirkende, umiddelbart-virkende eller langtidsvirkende formuleringer. Det er alltid fare for misbruk, spesielt med korttidsvirkende former som kan injiseres eller sniffes. Dette er grunnen til at langtidsvirkende preparater anbefales. Mange av disse langtidsvirkende preparatene kan ikke injiseres eller sniffes. Hos voksne kan sentralstimulerende midler øke risikoen for uønskede kardiovaskulære tilstander som hjerteinfarkt, eller hypertensjon (høyt blodtrykk). Forstandig bruk og forsiktig, regelmessig oppfølging med lege er derfor av kritisk viktighet.
Amfetaminer og derivater av dette er også effektive i behandling av ADHD. De blokkerer ikke bare opptaket av dopamin og noradrenalin, men øker utslipp av disse fra det presynaptiske nevronet. De kan ha en bedre bivirkningsprofil enn metylfenidat, spesielt i forhold til kardiovaskulære hendelser, og er potensielt bedre tolerert.
Neurofeedback
Effekten av neurofeedback i behandlingen av oppmerksomhetsmangler hos voksne har vært påvist i en studie. Forskning har også vist at neurofeedback hadde god effekt, sammenlignet med sentralstimulerende medikamenter.
Epidemiologi
I Nord-Amerika og Europa er det anslått at tre til fem prosent av voksne har ADHD, men bare omtrent ti prosent av disse har mottatt en formell diagnose. I forbindelse med Verdens helseorganisasjons "World Mental Health Initiative", screenet forskere mer enn 11.000 personer i alderen 18 til 44 år i ti land i Amerika, Europa og Midtøsten. På dette grunnlag beregnet de andelen av voksne med ADHD i befolkningen til gjennomsnittlig 3,5 prosent med en variasjonsbredde på 1,2 til 7,3 prosent, med en betydelig lavere prevalens i lavinntektsland (1,9%) sammenlignet med høyinntektsland (4,2%). Forskerne konkluderte med at ADHD ofte forekommer sammen med andre lidelser, og at det er knyttet til betydelig hemming i utføring av viktige livsroller. Selv om de fant at få voksne blir behandlet for ADHD, får de i mange tilfeller behandling for andre lidelser som forekommer sammen med ADHD.
Historikk
På 1970-tallet begynte forskere å innse at tilstanden som nå er kjent som ADHD ikke alltid forsvinner i ungdomsårene, slik man tidligere trodde. På omtrent samme tid ble noen av symptomene også oppdaget hos mange foreldre av barn som var under behandling. Det ble formelt anerkjent at tilstanden kunne ramme voksne i 1978. Den ble ofte uformelt kalt voksen ADD, siden symptomer assosiert med hyperaktivitet generelt er mindre uttalt.
Bordtennis under Sommer-OL 2012 – Lag kvinner
Kvinnenes lagkonkurranse i bordtennis under Sommer-OL 2012 fant sted fra 3. til 7. august 2012 på ExCeL Exhibition Centre i London.
Åge Reite
Åge Reite (født 10. februar 1975 i Volda) er en norsk musiker, komponist og plateprodusent. Han har en master i musikkvitenskap fra Universitetet i Oslo.
Reite har vært produsent, komponist/tekstforfatter eller musiker for blant andre Benny Borg, GISKE, Mikrokosmos, Nina Gaarden og Peer Nic gjennom sitt virke i Lydbroderiet plateselskap. Selskapet driver han sammen med Rune Berg. Benny Borgs andre album, "En dag på jorden" ble i 2019 nominert til Spellemannprisen i kategorien viser.
Han har jobbet med flere musikalske prosjekter som har hatt en sosial profil. "Lyden av Tøyen" (2015), hvor han blant annet lagde musikk med Rune og Einar Gerhardsen, Per Fugelli og St. Hallvard-guttene er et eksempel på dette. Et annet er "En pose nonstop" (2018), hvor "Kongens tale" med HM Kong Harald V er mest profilert.
I 2019 startet Reite og Shana Mathai orkesteret Mikrokosmos. Mikrokosmos består av Jo Berger Myhre og Pål Hausken. Debutalbumet “ja.” kom ut i 2020, og de har vært på turnéene “Lokal verdensturné” og “Nabokonsert” - en uteturné i Oslos 15 bydeler.
Tom Watson
Thomas Sturges Watson (født 4. september 1949) er en amerikansk golfspiller som deltar på Champions Tour og innimellom på PGA-touren. Watson hadde sin storhetstid i 1970- og -80-årene, da han vant åtte major-turneringer og toppet pengelisten på PGA-touren fem ganger.
Ord og stemninger (feat. Prosjekt Obstfelder)
Ord og stemninger (feat. Prosjekt Obstfelder) er et musikkalbum med Tore Morten Andreassen, utgitt i 2011. Platen ble innspilt Live i Kysten Studio, Tromsø 17. og 18. desember 2010
Tom Watson
I 2009 ble han den eldste spilleren til å lede en major-turnering etter 54 hull, i The Open på Turnberry. Han var også i delt ledelse etter 72 hull, men tapte i omspill mot Stewart Cink.
Epithora
Epithora er en slekt av biller som tilhører den artsrike underfamilien Cerambycinae i familien trebukker (Cerambycidae).
Tom Watson
I 2015, på St. Andrews i Skottland, spilte han The Open for siste gang i karrieren, en turnering han vant fem ganger.
I 2016 spilte han Masters på Augusta for siste gang i karrieren. Han var to slag unna å klare cuten i turneringen.
Epithora
Levevis
Larvene lever i død ved, mest av løvtrær.
Utbredelse
Arten er vidt utbredt i Australia.
KNVB-cupen
KNVB-cupen er det viktigste cupmesterskapet i nederlandsk fotball. Den første finalen ble spilt i 1899. Finalen spilles vanligvis på De Kuip i Rotterdam.
Tsivilsk
Tsivilsk (russisk:, tsjuvasjisk: ) er en by i Republikken Tsjuvasjia i Russland. Den ligger ved elva Tsivil, rundt 30 km sørøst for Tsjeboksary. Innbyggertall: 12 967 (folketelling 2002), 10 053 (folketelling 1989).
Tsivilsk blir første gang nevnt i 1584, i et edikt fra regenten Boris Godunov, som lot bygge en festning på stedet, som innen 1590 hadde blitt til en bosetning. Den fikk byrettigheter i 1781.
OU812
Sporliste
Alle spor av bandmedlemmene, med unntak av «A Apolitical Blues» (Lowell George).
Fylkesvei 4730
Fylkesvei 4730 går mellom Sauda sentrum og Tengesdal i Suldal.
Frem til 2019 hadde veien betegnelsen fylkesvei 719.
Friidrett under Middelhavslekene 2001
Friidrett under Middelhavslekene 2001. Friidrett var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var 14. gangen friidrett var med på programmet for middelhavslekene Det var 46 øvelser, 23 for menn og 23 for kvinner, 427 utøvere fra 23 nasjoner deltok. Italia ble beste nasjon med ni gullmedaljer foran Frankrike som også vant ni gull.
Arne Scheel
Arne Scheel (født 11. januar 1872 i Kristiania, død 15. august 1943 samme sted) var en norsk diplomat som var sendemann i Berlin fra 1921 til 1940.
Etter examen artium fra Kristiania katedralskole i 1890 og cand.jur. i 1895 fikk han sekretærjobb ved det svensk-norske generalkonsulatet i Hamburg. Fra 1899 var han tilbake i Kristiania for å jobbe i Indredepartementet sin avdeling for utenriks, og ble i 1901 forfremmet til byråsjef. Et konsulatstipend hadde han også hatt. Etter unionsoppløsningen i 1905 fikk han jobb i det nyopprettede Utenriksdepartementet som dets første og i flere år eneste ekspedisjonssjef, med ansvar for å bygge opp utenrikstjenesten. Han hadde det øverste administrative ansvar frem til 1916, da han ble utnevnt til generalkonsul i Melbourne. Han tok ikke jobben, heller ikke stillingen som amtmann i Nedenes amt. Han var sendemann ved legasjonen i Roma fra 1917 til 1921. Så ble han tilbudt sendemanns-jobben til legasjonen i Stockholm, hvilket han også avslo, og fikk i stedet legasjonen i Berlin med sideakkreditering til Wien, og fra 1923, endog Budapest.
Scheel kom ikke godt overens med utenriksminister Halvdan Koht. I 1938 sendte Scheel en henvendelse til Stortinget med ønske om at Koht burde stilles for riksrett for «rettsløshet», men stortingspresident C.J. Hambro fikk overtalt Scheel til ikke å gå videre med saken på grunn av de urolige tider.
I Innstilling fra Undersøkelseskommisjonen av 1945 fastslås det på s. 85 under overskriften «Faresignaler»:
I begynnelsen av april 1940 sendte Scheel en rekke rapporter hjem til Norge om innlasting av tropper i Stettin – som senere viste seg å være den tyske invasjonsstyrken som angrep Danmark og Norge. 7. april sendte Scheel rapport om at tyske troppetransportskip hadde forlatt Stettin på vei vestover. Dagen etter presiserte Scheel i et chiffertelegram avsendt av legasjonen i Berlin til Utenriksdepartementet den 8. april kl. 14:00:
Det var ansettelsesforholdet til Henning Sollied (1907-1945), som fra 1935-38 hadde vært legasjonssekretær i Berlin, som var den mer direkte årsak til Scheels indignasjon over Koht. Tidligere stortingspresident Carl Joachim Hambro skriver i Historisk Supplement (Oslo 1947) - hvor hele kapitlet «Mellemspill», s. 73-85, handler om minister Arne Scheel i Berlin og om bakgrunnen for dennes ønske om å stille utenriksminister Halvdan Koht for riksrett - på s. 74f:
Scheel som hadde sittet i Berlin fra 1921, ble kastet ut av Berlin med sin legasjon den 19. april 1940, etter kongen og regjeringens proklamasjon om at de hadde valgt å kjempe for sine politiske liv dagen før. Scheel og legasjonen returnerte til Norge per tog. Han døde tre år etter.
Scheel var sønn av lege Axel Christen Scheel (1837–1900) og Valborg Rørdam (1847–1893), og bror av legen Olaf Scheel (1875–1942). Arne giftet seg i 1909 i Paris med Maria Mathilde (Lala) Smith (1885–1951), datter av trelasthandleren i Arendal Christopher Smith (1853-1929), som forlot Norge og ble skogeier i Boulogneskogen (Bois de Boulogne) og entreprenør i Monte-Carlo, Monaco, og Mélanie Berthe Carroy (1858-1929). Arne og Lala Scheel hadde sønnen Arne Scheel (1914–1986), som også ble ekspedisjonssjef (1963). og datteren Lilli, gift med diplomaten Lauritz Grønvold. Lala Scheel var søster av diplomaten Christopher Fürst Smith.
Amfibisk kjøretøy
En amfibisk kjøretøy er et kjøretøy som både kan kjøre på land og i større eller mindre grad på vann. Begrepet blir brukt om alt fra små sykler og biler til de største luftputefartøyene. Mange amfibiekjøretøy er laget for militære formål, men det finnes også sivile amfibiedoninger, både fabrikkproduserte og ombygde.
Noen landgangsfartøy kan også kjøre på land, men disse blir vanligvis regnet som skip og ikke amfibiske kjøretøy.
Den kongelige Fødselsstiftelse
Den kongelige Fødselsstiftelse ble opprettet i København i 1750 og var en institusjon hvor ugifte kvinner kunne føde uten å oppgi hverken deres eget eller farens navn til myndighetene. Hensikten var å unngå ofte forekommende drap på fostre av ulykkelige ugifte kvinner. Kvinnene kunne også overlate barna til stiftelse for oppfostrelse.
I en lang periode holdt Fødselsstiftelsen til i Laurids de Thurahs hus i Amaliegade. Bygningen ble fredet i 1918.
I 1910 ble Fødselsstiftelsen lagt inn under Rigshospitalet og ble dets fødeavdeling.
Chaeryong
Chaeryong (Chaeryŏng kun) er et fylke i provinsen Sør-Hwanghae i Nord-Korea.
Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 16 ri (landsby).
Tragant
Tragant eller dragant er en slags gummi som flyter ut gjennom sprekker og sår hos busker av slekten Astragalus i erteblomstfamilien, som hovedsakelig vokser i Iran og Lilleasia. Den ble tidligere brukt som fortykningsmiddel blant annet i farger og bakverk. Tragant er i dag å finne i oppskrifter for peppermyntedrops og marsipan, og gir en smidigere deig. Den har E-nummer 413.
Changyon
Changyon (Jangyeon kun) er et fylke i provinsen Sør-Hwanghae i Nord-Korea.
Rwanda under Paralympiske sommerleker 2008
Rwanda sendte en tropp til Paralympiske sommerleker 2008 i Beijing i Kina. Troppen besto av kun én utøver, bronsemedaljøren Jean de Dieu Nkundabera fra paralympiske sommerleker 2004, som konkurrerte på 800 m rullestolsprint for menn.
Changyon
Administrativ inndeling
Fylket er delt inn i en ŭp (småby), en rodongjagu (arbeiderdistrikt) og 19 ri (landsby).
Natalia Ariza
Natalia Ariza (født 21. februar 1991) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Natalia Gaitán
Natalia Gaitán Laguado (født 3. april 1991) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Anak
Anak (Anak kun) er et fylke i provinsen Sør-Hwanghae i Nord-Korea.
Administrativ inndeling
Fylket er delt inn i en ŭp (småby) og 26 ri (landsby).
Eariadinae
Eariadinae er en gruppe (underfamilie) av sommerfugler som tilhører familien båtspinnere (Nolidae). Den omfatter små, tettbygde, ofte fargesterke sommerfugler som ligner små nattfly (Noctuidae). Det er beskrevet vel 100 arter, de fleste tropiske. Bare én art, dvergbåtfly (Earias clorana) er funnet i Norge. Flere av artene kan foreta lange vandringer og kan dermed tenkes å dukke opp også i Norge. Noen tropiske arter kan gjøre skade på bomull og andre nytteplanter.
Michael Lahnsteiner
Michael Lahnsteiner (født 6. desember 1983) er en østerriksk badmintonspiller. Under Sommer-OL 2012 i London, representerte han landet sitt, der han ble utslått i de innledende rundene.
Bianca Bazaliu
Bianca Maria Bazaliu (født 30. juli 1997 i Slatina) er en rumensk håndballspiller, som er venstre bakspiller for den rumenske klubben og det rumenske landslaget.
Nansen dialog
Nansen Dialog ble opprettet i 1995 på Nansenskolen, Lillehammer, som en reaksjon på at det var krig i den tidligere vinter-OL-byen Sarajevo, mens vinter-OL ble arrangert på Lillehammer. Nansenskolen samlet unge ledere fra de forskjellige etniske gruppene i tidligere Jugoslavia til samtaler. Etter hvert flyttet de det meste av arbeidet til Balkan, og i dag er det 10 dialogsentre med mer enn 60 ansatte som arbeider med dialog mellom etniske grupper som har vært i krig med hverandre. Det har blitt arrangert mer enn 150 dialogseminar mellom fiender fra krigsområder på Nansenskolen. Fortsatt drives det også med kurs på Lillehammer, og dialogerfaringene har ført til at man har arrangert kurser for flere grupper fra andre konflikt- og krigsområder som Midtøsten og Afrikas horn. Leder for prosjektet er Steinar Bryn. I 2010 gikk Nansen Dialog sammen med Norsk Fredssenter og skapte Nansen Fredssenter som er en selvstendig virksomhet under stiftelsen Nansenskolen.
Konsentrasjonscelle
I batteriteknologi er en konsentrasjonscelle en begrenset form av en galvanisk celle som har to ekvivalente halvceller med samme sammensetning, som bare avviker i konsentrasjoner. Man kan beregne potensialet utviklet av en slik celle ved hjelp av Nernst-ligningen. En konsentrasjonscelle produserer en liten spenning når den prøver å oppnå kjemisk likevekt, som oppstår når konsentrasjonen av reaktantene i begge halvcellene er lik. Fordi en størrelsesorden av konsentrasjonsforskjell produserer mindre enn 60 millivolt ved romtemperatur, blir konsentrasjonsceller vanligvis ikke brukt til energilagring.
En konsentrasjonscelle genererer elektrisitet fra reduksjonen i det elektrokjemiske systemets termodynamiske frie energi ettersom forskjellen i de kjemiske konsentrasjonene i de to halvcellene blir redusert. Den samme reaksjonen skjer i halvcellene, men i motsatte retninger, og øker den lavere og reduserer den høyere konsentrasjonen. Energien genereres fra termisk energi som cellen absorberer som varme når strømmen strømmer. Denne genereringen av elektrisitet fra omgivende termisk energi, uten en temperaturgradient, er mulig fordi konvergensen av de kjemiske konsentrasjonene i de to halvcellene øker entropi, og denne økningen mer enn kompenserer for entropi-reduksjonen når varme omdannes til elektrisk energi.
Konsentrasjonscellemetoder for kjemisk analyse sammenligner en løsning av kjent konsentrasjon med en ukjent, og bestemmer konsentrasjonen av det ukjente via Nernst-ligningen eller sammenligningstabellene mot en gruppe standarder.
Konsentrasjonscellekorrosjon oppstår når to eller flere områder av en metalloverflate er i kontakt med forskjellige konsentrasjoner av samme løsning. Det er to generelle typer konsentrasjonsceller.
Konsentrasjonsceller kan være elektrodekonsentrasjonsceller eller elektrolyttkonsentrasjonsceller.
Elektrolyttkonsentrasjonscelle - I denne typen celleelektroder består begge halvcellene av samme stoffer, og elektrolytt er løsningen av samme stoffer, men med ulik konsentrasjon.
Elektrodekonsentrasjonscelle - I denne typen celler dyppes to elektroder av samme stoff, men med ulik konsentrasjon i samme løsning.
Mann mot natur
Mann mot natur (orig: Man vs. Wild) er en amerikansk dokusåpe som gikk på Discovery Channel fra 2006 til 2011.
Serien handlet om Bear Grylls og hans kamerateam når de reiste til ugjestmilde og vanskelige plasser på jorden. Konseptet gikk ut på at Grylls og kamerateamet ble etterlatt på en plass langt fra sivilisasjonen. I løpet av tiden han brukte på å finne tilbake viste han ulike måter å mestre situasjoner på, konstruere overnattingssteder, samt å finne mat og vann. Steder han besøkte inkluderer blant annet Saharaørkenen, Islands isbreer, den Sibirske tundraen og regnskogen i Ecuador.
Programmet ble lagt ned grunnet uenigheter mellom Bear Grylls og Discovery Channel.
Carden-Loyd Mk VI
Carden-Loyd Mk VI var en britisk lett stridsvogn («tankette»).
I 1920-årene fikk man i Frankrike og Storbritannia en endring i hvordan man så for seg stridsvognens utforming og rolle på slagmarken. I stedet for store stridsvogner med store mannskaper så man for seg små tallrike en- eller tomanns stridsvogner som skulle fungere som et slags mobilt infanteri utstyrt med mitraljøser. Serien med lette stridsvogner produsert av Carden-Loyd var et av resultatene av denne tilnærmingen til utforming og taktikk.
Carden-Loyd Mk VI ble eksportert til flere land. Den ble også produsert under lisens i en rekke land og mange senere stridsvogner basert på Mk VI ble utviklet, blant annet de italienske Carro Veloce 29 og Carro Veloce 33, de polske TK.1 og TK.3 og den sovjetiske T-27.
Akersberg gruver
Gruven befinner seg i fjellknausen øst for Gamle Aker kirke ned mot Maridalsveien. Her finnes fremdeles synlige rester etter sølvgruvene i form av fjellveggen som avgrenser kirkegården mot øst, og en eller flere stoller. Man mener dette er landets eldste gruve. I Historia Norvegiae, en liten Norges-historie skrevet på latin i 1170-årene, omtales en gruve i Oslo, kalt «Dragehullene», som er rik på sølv. Det står: «Like ens er det ved byen Oslo en stor rikdom på sølv, men kraftig vannstrøm har nå stengt den for folk, så den ligger bortgjemt under berghamrene». Beskrivelsen passer godt på Akersberg gruve.
Gruven ble drevet av tyske bergverksfolk i perioden 1520-1538. Sølvet ble utvunnet rett ved siden av gruven, fra blyglans og kobberkis. Prøvene ble varmet opp til svovelet unnslapp som gass. Ved videre oppvarming smeltet sølv og de andre metallene slik at de kunne skilles fra hverandre.
De eldste opplysninger om gruven stammer fra 1579 da en tysk bergmann meldte fra om noen gamle gruver under Gamle Aker kirke til kongen. På tipphaugene fant han prøver med blyglans som hadde høyt sølvinnhold. Kongen ble interessert og ba bergmannen om å gjøre gruvene driftsklare. Man begynte med å lense en av gruvene, og den 13. februar 1581 ble det meldt om at gruven var tømt til 20 lagter (40 meter) og at det fremdeles gjensto 3 favner (6 meter) igjen til bunnen.
Arbeidet ble avsluttet da man ikke fant drivverdig malm. I samme melding nevnes det en annen gruve like ved. Gruvens dybde på vel 46 meter betyr at den gikk under havnivå i Oslofjorden. Dette betyr også at arbeidet må ha blitt ledet av kyndige folk fordi det største problemet knyttet til gruvedrift i perioden gruven ble drevet var å holde gruven fri for vann. Disse gruvene ble det aldri mer gjort noe med. Akersberg gruve har ikke blitt drevet etter 1610.
«Dragehullene» vises på eldre kart over Bymarken som en dyp kløft i fjellknausen øst for kirken, parallell med Maridalsveien. Kløften var resultatet av at sølvholdig blyglans i diabas-gangen gjennom knausen var blitt sprengt ut ved gruvedriften. (Se nedenfor). Fra denne kløften gikk det stoller inn i fjellveggen både mot øst og vest, antagelig sprengt ut under leting etter nye drivverdige forekomster. På 1800-tallet ble det antagelig brutt stein til brolegning i byens gater i denne kløften. Diabas fra denne og andre ganger i kambrosilur-sedimentene som danner mesteparten av fjellgrunnen i Oslo-området egnet seg til brolegning på grunn av hardhet og slitestyrke. Det som var tilbake av fjellet øst for denne kløften ble sprengt vekk tidlig på 1900-tallet da Asola sjokoladefabrikk ble oppført på tomten Akersbakken 10. I årene 1908 til 1910 ble det tatt ut fyllmasse til kaianlegg fra gruvene, og da man begynte å sprenge, dukket det opp stoller (tunneler) og synker (loddrette sjakter) fra den gamle gruvedriften. Dessverre ble de sprengt vekk, og det ble ikke gjort noe for å bevare dem eller laget noe kart over området. En av de gamle stollene ble i 1975 påtruffet under sprengningsarbeider for nybygg ved Maridalsveien. Den ble undersøkt, oppmålt og deretter forseglet, og er som del av et gruveanlegg fra middelalderen automatisk fredet etter kulturminneloven.
Golf under Middelhavslekene 2001
Golf under Middelhavslekene 2001. Golf var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var fjerde gangen som golf var med på programmet under middelhavslekene. Det var en individuell- og en lagkonkurranse for menn og det samme for kvinner. Frankrike ble beste nasjon med tre gullmedaljer foran Spania med en.
Bryn
Bryn (tradisjonelt uttalt Brynn) er et industristrøk i Oslo. Det kan grovt defineres til området mellom Tvetenveien i nord, og t-banestrekningen Fellesstrekningen i øst i sør, og er øyeformet, der det vestlige startpunktet er krysset mot Østensjøveien og det østlige sluttpunktet er ved Hellerud stasjon. Bryn senter ligger derfor til tross for navnet ikke på Bryn, men i nabostrøket Høyenhall. Dermed grenser Bryn til Østre gravlund (på Helsfyr) og Teisen i nord, Etterstad i vest og sørvest, Høyenhall i sør, Nordre Skøyen hovedgård-området på Godlia i sørøst, og Tveita og Breivoll i nordøst.
Colombias kvinnelandslag i sjumannsrugby
Nåværende tropp
Colombias tropp under Sommer-OL 2016:
Hovedtrener: Laurent Palau
Akersberg gruver
Geologien under Gamle Aker kirke
En mørk steinsmelte fra Oslo-riften har trengt inn i en nordøst-sørvestgående spalte i kambrosilur-sedimentene ved Gamle Aker kirke. Denne danner en noen meter bred, mørk og finkornig gangbergart: diabas. Metallrike løsninger har sirkulert og blitt felt ut i sprekker i diabasgangen, som sinkblende, svovelkis og sølvholdig blyglans. Sinkblende er i store mengder, mens blyglans er mer sjeldent. Alt sølvet er tatt ut av forekomsten.
Disse metallholdige løsningene kan stamme fra en granitt som ligger i dypet under Akersberg gruve og som trengte inn i jordskorpen da Oslo-riften var aktiv. Andre mener at varmen fra steinsmelter med granitt i dypet satte igang en sirkulasjon av metallholdige væsker i kambrosilur-sedimentene og at metallene kommer fra disse sedimentene. I Oslofeltet finnes flere diabasganger av samme type som i Akersberget, blant andre Wergelandsgrotten og en gang langs østsiden av Geitmyrsveien ved St. Hanshaugen. De fleste ble brukt til å bryte diabas eller grønnstein til brolegning av byens gater fra 1840-årene til ca. 1870.
Mephritus
Mephritus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, gulbrune til svarte trebukker. Antennene er vanligvis noe lengre enn kroppen. Pronotum har rundede sider uten tenner på sidene og er vanligvis omtrent så langt som bredt. Dekkvingene er jevnbrede, med en skarp tann i spissen.
Utbredelse
Slekten er vidt utbredt i Sør-Amerika.
Bryn
Historie og utvikling
Strøket har navn etter Bryn gård (norrønt: Bruvin, bro+eng). Ifølge Oluf Rygh har gården navn etter en bro over Alna. Vin-navnet tyder på at området ble brukt til beitemark. Slike vin-gårder ble ryddet i hundreårene før vikingtiden. Gårdstunet, som nå er revet, lå i Østensjøveien 50. Alt på 1200-tallet var gården delt i Nordre og Søndre Bryn. Området er et av Oslo kommunes satsingsområder som kollektivknutepunkt.
Estola
Estola er en artsrik slekt av biller som tilhører den store underfamilien Lamiinae i familien trebukker (Cerambycidae).
I en bedre verden
Handling
Filmen handler om Anton (spilt av Mikael Persbrandt), en svensk lege som pendler mellom hjemmet i en idyllisk småby i Danmark og jobben i en flyktningleir i Sudan i Afrika. Begge steder møter han og familien konflikter som fører til vanskelige valg mellom hevn og tilgivelse. Anton og kona Marianne (Trine Dyrholm), som har to sønner, er separert og strever med en mulig skilsmisse. Den eldste sønnen, tolvårige Elias (Markus Rygaard) blir mobbet på skolen, men forsvart av Christian (William Jøhnk Nielsen), en klassekamerat som nylig har flyttet fra London med faren Claus (Ulrich Thomsen). Christians mor er nettopp død av kreft, og gutten sliter med tapet av henne.
Bryn
Historie og utvikling
Bryn ligger ved Alnaelva der den går i foss, noe som skapte grunnlag for industri på 1800-tallet. Utviklingen ble også forsterket av at Hovedbanen ble lagt gjennom området, med Bryn stasjon fra 1854. Som følge av industrireisningen ble det også bygget boliger, der arbeiderboligene til Bryn og Grønvolds fyrstikkfabrikker fremdeles er bevart i Fyrstikkbakken, og Bryn skole ble åpnet i 1900. Strøket ble også knyttet til byen gjennom sporveisforbindelse fra 1923 og Østensjøbanen åpent i 1926. Dagens tre T-banelinjer kjører i samme trasé, men denne og broene over Alnaelva og Østensjøveien er utvidet. Ring 3 skjærer tvers gjennom strøket nord-sør.
I en bedre verden
Handling
Christian og Elias knytter sterke bånd til hverandre, men da Christian trekker Elias med seg i alvorlige hevnplaner med potensielt tragiske følger, blir vennskapet satt på prøve og liv satt i fare. Til sist er det foreldrene som hjelper guttene å takle kompliserte følelser, psykisk smerte og medfølelse.
Estola
Utseende
Middelsstore, mer eller mindre ensfarget brune trebukker. Antennene er oftest omtrent så lange som kroppen, men kan være betydelig lengre. Pronotum har en liten tann på sidene.
Bryn
Historie og utvikling
Grensen mellom Bydel Alna og Bydel Gamle Oslo går langs Østensjøveien. I tillegg har veiutbyggingen gjort at den delen av Høyenhall som ligger øst for Adolf Hedins vei (Ring 3), med blant annet Bryn Senter er blitt mer isolert fra det øvrige Høyenhall og nærmere knyttet til Bryn, men dette området ligger i bydel Østensjø.
Knutepunkt Bryn
Bryn/Brynseng er allerede et betydelig kollektivknutepunkt. Bryn stasjon betjenes pr. 2018 av lokaltog L1 Lillestrøm–Asker/Spikkestad, med avgenger hvert kvarter i grunnruten. . Brynseng betjenes av tre T-banelinjer og flere bussruter. Siden 2016 har Vy kjørt avviksbusser mellom Ski stasjon og Brynseng når Østfoldbanen har vært stengt, vesentlig i forbindelse med arbeidene på Follobanen.
Det satses ytterligere på Bryn/Brynseng som kollektivknutepunkt. Blant annet er det ønskelig å knytte Bryn jernbanestasjon og Brynseng T-banestasjon (som ligger 400–500 m fra hverandre) sammen ved å la enkelte busslinjer ha endestasjon på Bryn, og starte/ende opp med å gå i pendel mellom jernbanestasjonen og T-banestasjonen. Det har også vært foreslått å legge ny jernbanestasjon i Romeriksporten rett under Brynseng.
Romania under Sommer-OL 2008
Romania under Sommer-OL 2008. 102 sportsutøvere fra Romania deltok i seksten sporter under Sommer-OL 2008 i Beijing. Romania kom på syttendeplass med fire gull-, en sølv- og tre bronsemedaljer. Håndballspilleren Valeria Beșe var landets flaggbærer under åpningsseremonien.
Estola
Utbredelse
Slekten er utbredt i Mellom- og Sør-Amerika inkludert Karibia og Galápagosøyene. Det er særlig mange arter i Brasil.
MZKT-7930
MZKT-7930 Astrolog (МЗКТ-7930) er et russisk 8×8 basisskrog for en rekke funksjoner - designet og utviklet av MZKT i Hviterussland. Skroget er mye brukt som missilkjøretøy med avfyringsrampe. MZKT-79292 er en 10 x 10 MZKT-7930 derivat som er beregnet for tung last og er en direkte konkurrent til BAZ-6909 10 x 10 varianter.
I en bedre verden
Priser og nominasjoner
Filmen vant både Golden Globe og Oscar for beste fremmedspråklige film.
Yoreli Rincón
Hazleydi Yoreli Rincón Torres (født 27. juli 1993) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Funksjonell genomikk
Funksjonell genomikk (også kalt funksjonell genomforskning) er den grenen av molekylærbiologi som benytter de store mengder data fra genomprosjektene til å identifisere funksjonen til gener (og proteiner) og interaksjoner dem i mellom. Funksjonell genomikk skiller seg fra tradisjonell molekylærbiologi ved at det typisk benyttes molekylærbiologiske og molekylærgenetiske metoder som gir store mengder data i hvert eksperiment. Et mål innen funksjonell genomikk er å utforske dynamiske endringer i funksjon og regulering av gener (og proteiner) for derved å kunne bygge modeller som beskriver hvordan de levende celler fungerer (et forskningsfelt også kjent som systembiologi).
Norges forskningsråd hadde i perioden 2002-2011 et stort forskningsprogram innen funksjonell genomikk: FUGE. Programmet fordelte totalt 1,5 milliarder kroner til 233 prosjekter, inkludert 10 nasjonale teknologiplatformer for:
Fylkesvei 6066
Fylkesveg 6066 går mellom Nerland og Orrestein i Hustadvika kommune.
Frem til 2019 hadde veien betegnelsen fylkesvei 240.
IMR-2
Design
IMR-2 ble avledet fra stridsvognen T-72. Tårnet på T-72 ble erstattet med en ny, roterende teleskopisk kran. IMR-2 har et bulldoserblad som er montert på forsiden av skroget. Dette bladet som har en V-form og en rett form, og en kapasitet på 200 – 250 kubikk pr. time. Når bladet ikke behøves, er det brettet oppover. Steinbarrierer kan være ryddet med en rate på 280-350 meter pr. time, mens grøfter og trær barrierer kan fylles med en rate på 350 til 400 kubikk pr. time En 12,7 mm NSVT maskingevær montert på førerkabinen, for selvbeskyttelse av kjøretøyet.
House of the Rising Sun
Historie
På lik linje med andre klassiske folkesanger er forfatterskapet til «House of the rising sun» usikkert. Den første skriftlige omtalen er fra 1925 da en jernbanearbeider sendte teksten til sangen "The Rising Sun Dance Hall" til Archive of American Folk Song ved Library of Congress. I 1933 spilte Clarence Ashley inn "Rising Sun Blues" som han hadde lært av sin bestefar; Ashley spilte gitar og Gwen Foster harmonika. Det fantes et Rising Sun Hotel i French Quarter i New Orleans, dette brant ned i 1822. Senere var det andre bygninger i byen med dette navnet. Sangen omhandler et bordell. Området Storyville i New Orleans var prostitusjon tillatt fra 1900 og etterhvert var det 230 bygninger med åpenlys bordellvirksomhet og rundt 2000 prostituerte. Bordellene ble stengt i 1917 og prostitusjonen fortsatte i andre deler av byen. Spencer Williams fra New Orleans skrev sangen «Good Time Flat Blues» innspilt av Billie Holiday og Louis Armstrong; denne og andre sanger om Storyville hadde nokså lik tekst som den Ashley brukte i 1933.
Alan Lomax, forfatter av sangboken Our Singing Country fra 1941, skrev at melodien var tatt fra en tradisjonell engelsk ballade, og at teksten var skrevet av Georgia Turner og Bert Martin. Andre lærde har hevdet ulike forklaringer, men Lomax' synes mest sannsynlig. Uttrykket «House of the Rising Sun», skal henspille på et bordell i New Orleans, men man vet ikke hvor det var, eller om det bare har vært fiktivt.